ང་ཚོ་བོད་པའི་སློབ་གྲྭ་ཁག་ནས་ཐོན་པའི་ནང་ལ་ལེགས་པའི་ཆ་དང༌།བཟང་པོའི་ཡོན་ཏན་མང་པོ་བྱུང་ཡོད།དེ་ཚོ་དམིགས་བསལ་ངས་བཤད་དགོས་པ་མི་འདུགཉེས་པའི་ཆ་ནས་གང་འདྲ་བྱུང་ཡོད་དམ་ཟེར་ན།སློབ་གྲྭ་ཁག་ནས་ཐོན་པའི་ཕྲུ་གུ་དྲག་སློབ་ནང་ཡོད་པ་ཁ་ཤས་སློབ་སྦྱོང་བྱེད་འདོད་མེད་པ་ལྟ་བུ་དང༌།སློབ་སྦྱོང་དེ་དགོས་པ་མེད་པ་ལྟ་བུར་བལྟ་བ།ལས་ཁུངས་ཁག་ནས་བཙན་པོ་བྱས་ནས་བཏང་ལུགས།སྡོད་མ་འདོད་པར་ཁ་ཤས་བྱོལ་ཏེ་ཕྱིན་པ་དེ་འདྲ་ཡོང་གི་ཡོད་པ་རེད།མ་གཞི་ཕྲུ་གུ་བརྒྱ་ཕྲག་ནང་ལ་དེ་འདྲ་རེ་གཉིས་ཏན་ཏན་ཡོང་གི་རེད།ཡོང་སྲིད་པ་ཞིག་རེད།ཧ་ལས་རྒྱུ་མི་འདུག་སྟེ།ཡིན་ན་ཡང་མི་དགོས་པ་ཞིག་རེད།ང་རང་ཚོ་བོད་སྤྱི་པའི་དོན་དག་ལས་གཞན་དག་གང་ཡང་མ་རེད།